b'\n_START_ARTICLE_\nVenus and Mars\n_START_SECTION_\nOzadje\n_START_PARAGRAPH_\nPo snemanju albuma Band on the Run, ki so ga posneli zgolj Paul, Linda McCartney in Denny Laine, sta v skupino pri\xc5\xa1la solo kitarist Jimmy McCulloch in bobnar Geoff Britton. Skupina je kmalu potem od\xc5\xa1la na snemanje albuma v New Orleans, Louisiana, kjer so januarja in februarja 1975 posneli skladbe za album Venus and Mars. Pred odhodom v ZDA je skupina v studiu Abbey Road, v Londonu posnela skladbe "Letting Go", "Love In Song" in "Medicine Jar"._NEWLINE_Kmalu po za\xc4\x8detku snemanja je pri\xc5\xa1lo do nesoglasij med McCullochom in Brittonom, ki je po komaj \xc5\xa1estih mesecih in treh posnetih skladbah zapustil Wingse. Kot zamenjava je v skupino pri\xc5\xa1el ameri\xc5\xa1ki bobnar Joe English.'